rejauldu/bengali-wikipedia huggingface dataset:
মোশতাক আহমেদ রুহী (জন্ম: ১৯ জুন, ১৯৭৪) একজন বাংলাদেশী রাজনীতিবিদ ও নেত্রকোণা-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  শিক্ষাজীবন  মোশতাক আহমেদ রুহী ছিলেন মেধাবী ছাত্র। তিনি নেত্রকোণা সরকারি প্রাথমিক বিদ্যালয় থেকে টেলেন্টপুলে বৃত্তি লাভ করেন। এরপর ভর্তি হন সরকারি আঞ্জুমান স্কুলে। ১৯৮৯ সালে তিনি 'তারকা মান' পেয়ে ময়মনসিংহ জিলা স্কুল থেকে মাধ্যমিক পরীক্ষায় উত্তীর্ণ হন। রুহী আনন্দমোহন বিশ্ববিদ্যালয় কলেজ থেকে ১৯৯১, ১৯৯৪ ও ১৯৯৬ সালে উচ্চ মাধ্যমিক, অনার্স ও এমএমএস সম্পন্ন করেন। পরবর্তীতে ২০০৪ সালে জাপানের সুকুবা বিশ্ববিদ্যালয়ে মৌখিক ও লিখিত পরীক্ষায় উত্তীর্ণ হয়ে পিএইচডি অধ্যয়ন শুরু করেন। কিন্তু রাজনীতিতে যুক্ত হওয়ায় তিনি আর পিএইচডি সম্পন্ন করেননি।  রাজনৈতিক জীবন   সাল   রাজনৈতিক বিবরণ  ১৯৯০  ছাত্রলীগ সদস্য, আনন্দমোহন বিশ্ববিদ্যালয় কলেজ শাখা  ১৯৯১  আনন্দমোহন বিশ্ববিদ্যালয় ছাত্রসংসদে সর্বোচ্চ ভোট পেয়ে এজিএস নির্বাচিত হন  ১৯৯২  চেতনা '৭১ এর আহ্বায়ক  ১৯৯৪  ময়মনসিংহ জেলা ছাত্রলীগের শিক্ষা ও পাঠচক্র বিষয়ক সম্পাদক  ১৯৯৫  ময়মনসিংহ জেলা বঙ্গবন্ধু স্মৃতি সংসদের সহ-সভাপতি  ১৯৯৬  আনন্দমোহন কলেজের ভিপি নির্বাচিত হন ২০০৩  আওয়ামী যুবলীগ কেন্দ্রীয় কমিটির সদস্য নির্বাচিত হন  ২০০৮  ৫৫ হাজার ভোটের ব্যবধানে নেত্রকোণা-১ আসন থেকে সংসদ সদস্য নির্বাচিত হন  ২০২৪  ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান  লিখিত গ্রন্থ  রাজনীতি হ য ব র ল   জনতা জীবন্মৃত   প্রাকৃতিক গ্যাসের সন্ধানে  আরও দেখুন   ছবি বিশ্বাস   মানু মজুমদার   দশম জাতীয় সংসদ সদস্যদের তালিকা   দশম জাতীয় সংসদ নির্বাচন, ২০১৪    নবম জাতীয় সংসদ সদস্যদের তালিকা   নবম জাতীয় সংসদ নির্বাচন, ২০০৮  তথ্যসূত্র   বহিঃসংযোগ  রুহীর ব্যক্তিগত ওয়েবসাইট   রুহীর ফেসবুক অফিসিয়াল পাতা  বিষয়শ্রেণী:১৯৭৪-এ জন্ম বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:নেত্রকোণা জেলার ব্যক্তি বিষয়শ্রেণী:দ্বাদশ জাতীয় সংসদ সদস্য
পূর্ব কার্বি আংলং অভয়ারণ্য () আসামের কার্বি আংলং জেলার অন্তর্গত একটি বন্যপ্রাণী অভয়ারণ্য। এটি কার্বি আংলং-কাজিরাঙা ল্যান্ডস্কেপের একটি উল্লেখযোগ্য অংশ।  ভৌগোলিক বিবরণ পূর্ব কার্বি আংলং অভয়ারণ্যের আয়তন প্রায় ২২১.৮১ বর্গকি:মি:।  এটি গুয়াহাটি ও যোরহাট থেকে ক্রমে ১৯০ ও ১১০ কি:মি: দূরত্বে অবস্থিত।  জীববৈচিত্র প্রাণী হাতি, সম্বর হরিণ, আসামি বানর, লাল বান্দর, উল্লুক ইত্যাদি।  পাখি হাড়গিলা, সবুজ টিয়া ইত্যাদি।  সরীসৃপ  খৈয়া গোখরা, অজগর, কচ্ছপ ইত্যাদি।  আরও দেখুন  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা  তথ্যসূত্র  বিষয়শ্রেণী:আসামের সংরক্ষিত অঞ্চল বিষয়শ্রেণী:আসামের বন্যপ্ৰাণ অভয়ারণ্য বিষয়শ্রেণী:২০০০-এ আসামে প্রতিষ্ঠিত বিষয়শ্রেণী:কার্বি আংলং জেলা
300px|right|thumb|মাউন্ট হুইটনিসিয়েরা নেভাদা () যুক্তরাষ্ট্রের পশ্চিমাঞ্চলের একটি পর্বতমালা। পর্বতমালাটি মূলত ক্যালিফোর্নিয়ায় অবস্থিত, তবে এর কিয়োদংশ তাহো হ্রদের কাছে নেভাদায় পড়েছে। পর্বতমালাটি উত্তর-পশ্চিম থেকে দক্ষিণ-পশ্চিমে প্রায় ৬৪০ কিলোমিটার দীর্ঘ এবং এর প্রস্থ পরিবর্তনশীল, ৬৫ থেকে ১৩০ কিমি পর্যন্ত এর বিস্তার। এর উত্তর সীমানা ল্যাসেন চূড়ার দক্ষিণের একটি ফাঁকা স্থান ও ক্যাসকেড পর্বতমালা দ্বারা নির্দিষ্ট, আর দক্ষিণে এটি তেহাচাপি পাস দিয়ে সীমায়িত। মাউন্ট হুইটনি এই পর্বতমালা ও গোটা আমেরিকার সর্বোচ্চ পর্বতশৃঙ্গ। পর্বতমালাটির দক্ষিণ-পূর্ব অংশের পশ্চিমভাগের নাম হাই সিয়েরা বা উচ্চ সিয়েরা। এই এলাকার উচ্চতা ১৮০০ থেকে ৩৬০০ মিটার পর্যন্ত হয় এবং চূড়াগুলি এরও ৬০০ মিটার বেশি উঁচু হয়। মাউন্ট হুইটনি ছাড়া অন্যান্য পর্বতশৃঙ্গের মধ্যে আছে উইলিয়ামসন (৪৩৮২ মিটার), নর্থ প্যালিসেড (৪৩৪১ মি), রাসেল (৪২৯৩ মি), মধ্য প্যালিসেড (৪২৭৯ মি), ল্যাংলি (৪২৭৬ মি), ও টিন্ডাল (৪২৭৩ মি)  সিয়েরা নেভাদা ভৌগলিকভাবে একটি অবিচ্ছিন্ন পর্বতমালা। ভূ-পৃষ্ঠের একটি একক অংশ উপরে পূর্ব দিকে ঠেলে উঠে এই পর্বতমালার সৃষ্টি। গ্র্যনাইট, ও অন্যান্য আগ্নেয় শিলা এখানকার মূল শিলা। পর্বতের ঢাল বিরাট অরণ্যে আবৃত। কোয়ার্টজ আবৃত সোনা বিপুল পরিমাণে পাওয়া যায়। পূর্ব অংশে রূপার খনি খোলা হয়েছে। এই পর্বতমালা আমেরিকার বেশ কিছু জাতীয় অরণ্য ও পার্ক রয়েছে, যেমন - সেকয়া, কিংস ক্যানিয়ন, ইয়োসেমাইট নামের জাতীয় পার্কসমূহ এবং সেকয়া, তাহো ও সিয়েরা নামের জাতীয় অরণ্যসমূহ।  বিষয়শ্রেণী:উত্তর আমেরিকার পর্বতমালা
অ্যালান লি উইলিয়ামস ওবিই (জন্ম ২৯ নভেম্বর ১৯৩০) আটলান্টিক ট্রিটি অ্যাসোসিয়েশনের একজন প্রাক্তন সভাপতি, একজন ব্রিটিশ লেবার পার্টির রাজনীতিবিদ, লেখক এবং লন্ডনের কুইন মেরি ইউনিভার্সিটির রাজনীতির ভিজিটিং প্রফেসর।   রাজনৈতিক পেশা  তিনি প্রথম ১৯৬৪ সালে Epsom এর নিরাপদ রক্ষণশীল আসনে প্রতিদ্বন্দ্বিতা করেছিলেন। তিনি তিনবার হর্নচার্চের প্রান্তিক আসনের সংসদ সদস্য (এমপি) হিসাবে নির্বাচিত হন, প্রথম ১৯৬৬ সালে এই আসনটিতে জয়লাভ করেন। তিনি ১৯৭০ সালে কনজারভেটিভ জন লাভরিজের কাছে হেরে যান, কিন্তু ফেব্রুয়ারিতে আসনটি পুনরুদ্ধার করেন এবং ১৯৭৪ সালের অক্টোবরে পুনরায় নির্বাচিত হন। তিনি ১৯৬৭ থেকে ১৯৭০ সাল পর্যন্ত প্রতিরক্ষা সচিবের ভূমিকায় ডেনিস হেলির সংসদীয় ব্যক্তিগত সচিব নিযুক্ত হন। ১৯৭৪ সালে, উইলিয়ামস আবার রয় মেসনের প্রতিরক্ষা সচিবের কাছে পিপিএস হিসাবে নিযুক্ত হন, যখন ম্যাসন উত্তর আয়ারল্যান্ডের সেক্রেটারি অফ স্টেট নিযুক্ত হন তখন সেই ভূমিকায় ছিলেন।  ১৯৭৯ সালে, উইলিয়ামস আবার কনজারভেটিভদের কাছে তার আসন হারান, এবার রবিন স্কয়ারের কাছে, এবং তারপর থেকে তিনি হাউস অফ কমন্সে ফিরে আসেননি।   তথ্যসূত্র    1979 সালের হাউস অফ কমন্সের টাইমস গাইড  *   বহিঃসংযোগ      Interviewed on ANN TV 2015  বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৩০-এ জন্ম বিষয়শ্রেণী:বৃহত্তর লন্ডনের কাউন্সিলর
আপন জুয়েলার্স বাংলাদেশের ঢাকা ভিত্তিক একটি স্বর্ণ ও হীরকজাত জুয়েলারি ব্যবসা প্রতিষ্ঠান। এটি বাংলাদেশে গহনার বৃহত্তম খুচরা বিক্রেতা।   ইতিহাস  ঢাকার অভ্যন্তরে গুলশান, উত্তরা ও ধানমন্ডিতে আপন জুয়েলার্সের সাতটি শাখা রয়েছে। আপন রিয়েল এস্টেট লিমিটেড এই প্রতিষ্ঠানের একটি শাখা প্রতিষ্ঠান।  ২০১৭ সালের ১৪ই মে বাংলাদেশ শুল্ক বিভাগের গোয়েন্দা দল আপন জুয়েলার্সের পাঁচটি শাখায় একসাথে অভিযান চালায়, এবং এর মধ্যে একটি বন্ধ করে দেয়। কর ফাঁকি ও স্বর্ণ চোরাচালানের অভিযোগে এই তদন্ত পরিচালনা করা হয়। ২০১৮ সালে উচ্চ আদালত আপন জুয়েলার্সের মালিক দিলদার আহমেদ সেলিমকে জাতীয় রাজস্ব বোর্ড কর্তৃক দায়েরকৃত মানি লন্ডারিং মামলায় জামিন প্রদান করে।   তথ্যসূত্র   বিষয়শ্রেণী:ঢাকা ভিত্তিক সংগঠন
রঞ্জিত রঞ্জন (জন্ম ৭ই জানুয়ারী ১৯৭৪) যিনি রঞ্জিতা নামেও পরিচিত, হলেন একজন ভারতীয় রাজনীতিবিদ যিনি ছত্তিশগড় থেকে রাজ্যসভার সংসদ সদস্য হিসেবে দায়িত্ব পালন করছেন। তিনি ভারতীয় জাতীয় কংগ্রেস দলের হয়ে বিহারের সুপৌল থেকে সংসদ সদস্য হিসেবে ১৪তম লোকসভার সদস্য ছিলেন।  তিনি রাজনীতিবিদ রাজেশ রঞ্জনকে বিয়ে করেছেন, যিনি পাপ্পু যাদব নামে বেশি পরিচিত। পাপ্পু যাদব চারবার লোকসভা নির্বাচনে জয়ী এবং ১৬তম লোকসভা নির্বাচনেও বিহারের মাধেপুরা আসন থেকে রাষ্ট্রীয় জনতা দলের একজন স্বতন্ত্র প্রার্থী হিসেবে জয়ী হয়েছেন।  ১৪তম লোকসভায়, তিনি উত্তর বিহারের সহর্সার সবচেয়ে কম বয়সী সাংসদদের মধ্যে একজন ছিলেন। যদিও কংগ্রেসের তারকা প্রচারক, সোনিয়া গান্ধী এবং রাহুল গান্ধী, সুপৌলে তাঁর হয়ে প্রচার করেননি, তবুও তিনি নিজের শক্তিতে ৩৩২৯২৭ ভোট পেতে সক্ষম হন এবং তাঁর পরের প্রতিদ্বন্দ্বী জেডি(ইউ) এর দিলশ্বর কামাইত এবং বিজেপির কামেশ্বর চৌপালের বিরুদ্ধে নির্বাচনে জয়লাভ করেন।   জীবন  রঞ্জনের জন্ম মধ্যপ্রদেশের রেওয়ায়। তিনি জম্মুতে বড় হয়ে উঠেছেন, পাঞ্জাবে পড়াশোনা করেছেন এবং দিল্লিতে স্থায়ীভাবে বসবাস করেন। অধিকন্তু, তাঁর পূর্বপুরুষরা ছিলেন কাশ্মীরি পণ্ডিত এবং শিখ ধর্মাবলম্বী।  রাজেশ রঞ্জন বা পাপ্পু শিখ ধর্ম গ্রহণ করেন এবং তাঁকে বিয়ে করেন।  বিয়ের এক বছর পর, তিনি ১৯৯৫ সালে বিধানসভা নির্বাচনে প্রতিদ্বন্দ্বিতা করেন, কিন্তু হেরে যান। এর পর তিনি ১৯৯৯ সালে পাপ্পু যাদবের নির্বাচনী প্রচারণায় জড়িত ছিলেন। ২০০৪ সালে, তিনি আবারও নির্বাচনে অংশ নেন, উত্তর বিহারের সহর্সা থেকে, যেটি পাপ্পুর শক্ত ঘাঁটি পূর্ণিয়ার কাছে।  তবে, ২০০৯ সালে, তিনি নিকটবর্তী সুপৌল নির্বাচনী এলাকায় চলে যান, কারণ তিনি এবং তাঁর স্বামী উভয়েই ভারতীয় জাতীয় কংগ্রেসে চলে যান। তবে এবার তিনি জনতা দল (ইউনাইটেড) এর বিশ্বমোহন কুমারের কাছে ১.৫ লক্ষেরও বেশি ব্যবধানে হেরে যান।  ২০১৪ সালের নির্বাচনে রঞ্জিতা রঞ্জন কংগ্রেস প্রার্থী হিসেবে সুপৌল আসন থেকে জেডি(ইউ) প্রতিদ্বন্দ্বী দিলেশ্বর কামাইতকে প্রায় ৬০,০০০ ভোটে পরাজিত করে লোকসভায় স্থান পান।  ২০১৬ সালের নারী দিবসে, তিনি তাঁর হার্লে ডেভিডসন বাইকে চড়ে সংসদে এসেছিলেন।   তথ্যসূত্র    বহিঃসংযোগ    রঞ্জিত রঞ্জন অফিসিয়াল ওয়েবসাইট   ভারতীয় সংসদের ওয়েবসাইটে অফিসিয়াল জীবনীমূলক স্কেচ  ইন্ডিয়া টুডে-তে সাম্প্রতিক কভার স্টোরি  ১৫তম লোকসভা মাধেপুরার সাংসদ শ্রী রাজেশ রঞ্জনের অফিসিয়াল ওয়েবসাইট  বিষয়শ্রেণী:রাজ্যসভার নারী সদস্য বিষয়শ্রেণী:লোকসভার নারী সদস্য বিষয়শ্রেণী:ছত্তিশগড়ের রাজনীতিতে নারী বিষয়শ্রেণী:ছত্তিশগড়ের রাজ্যসভা সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:বিহারের লোকসভা সদস্য বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ বিষয়শ্রেণী:ষোড়শ লোকসভার সদস্য বিষয়শ্রেণী:লোক জনশক্তি পার্টির রাজনীতিবিদ বিষয়শ্রেণী:বিহারের রাজনীতিতে নারী বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:অপর্যালোচিত অনুবাদসহ পাতা
থাম্ব|মেলাকা আল-কুরআন জাদুঘর প্রদর্শনী হল মেলাকা আল-কুরআন জাদুঘর ( মালয় : Muzium Al-quran Melaka) হল কুরআন সম্পর্কে একটি জাদুঘর  যা মেলাকা সিটি, মেলাকা, মালয়েশিয়ায় অবস্থিত। এটি মেলাকা রাজ্যের মসজিদের পাশেই অবস্থিত।   ইতিহাস  রেস্টু ফাউন্ডেশন এবং মেলাকা রাজ্য সরকারের পারষ্পরিক  সহযোগিতায় জাদুঘরটি তৈরি করা হয়েছিল।   এটি ২০০৮ সালের ১০ জানুয়ারি জনসাধারণের জন্য উন্মুক্ত করা হয়।    স্থাপত্য  জাদুঘরটিতে একটি জাদুঘরের দোকান দিয়ে সজ্জিত ১২টি প্রধান হল রয়েছে।   প্রদর্শনী  পুরনো পান্ডুলিপি, বিশেষ সংগ্রহ, শিল্পকলা ইত্যাদি থেকে শুরু করে যাদুঘরে কুরআনের বিভিন্ন সংগ্রহ প্রদর্শন করা হয়।  এটিতে নবী মুহাম্মদ ও তার সাথীদের সমগ্র মধ্য প্রাচ্যে, ইন্দোচিনা এবং বাকী মালয় ও বিশ্ব জুড়ে ঐশী বানী থেকে ইসলাম প্রচারের ইতিহাসও প্রদর্শন করে।   আরো দেখুন    মালয়েশিয়ায় যাদুঘরগুলির তালিকা   মেলাকা পর্যটন কেন্দ্রের তালিকা   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:জাদুঘর বিষয়শ্রেণী:ইসলামি স্থাপত্য বিষয়শ্রেণী:মালয়েশিয়া ইসলাম
আতাউর রহমান বাদশা মিয়া (১৯৩৬–২৫ মে ১৯৯০) বাংলাদেশের গাইবান্ধা জেলার রাজনীতিবিদ যিনি পূর্ব পাকিস্তান প্রাদেশিক পরিষদের সদস্য (এমপিএ) ও পাকিস্তান জাতীয় পরিষদের সদস্য (এমএনএ) ছিলেন।   প্রাথমিক জীবন  আতাউর রহমান বাদশা মিয়া ১৯৩৬ সালে গাইবান্ধার সাদুল্লাপুরের ফরিদপুরের আলদাদপুর গ্রামে জন্মগ্রহণ করেন। তার পিতা আফতাব উদ্দিন আহমেদ ফরিদপুর ইউনিয়নের ৪৮ বছর পঞ্চায়েত প্রেসিডেন্ট ছিলেন।   রাজনৈতিক জীবন  আতাউর রহমান বাদশা মিয়া ১৯৬২ সালে পূর্ব পাকিস্তান প্রাদেশিক পরিষদের সদস্য (এমপিএ) নির্বাচিত হন। ১৯৬৫ সালে তিনি প্রাদেশিক পরিষদের সদস্য (এমপিএ) নির্বাচিত হন। ১৯৬৫ সালে পাকিস্তান কেন্দ্রীয় সরকারের খাদ্য ও কৃষি মস্ত্রণালয়ের পার্লামেন্টারী প্রেসিডেন্ট হিসেবে দায়িত্ব পালন করেন।   মৃত্যু  আতাউর রহমান বাদশা মিয়া ২৫ মে ১৯৯০ সালে মৃত্যুবরণ করেন।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯ বিষয়শ্রেণী:পাকিস্তান প্রাদেশিক পরিষদের সদস্য
হিন্দা-কসবা শাহী জামে মসজিদ বাংলাদেশের জয়পুরহাট জেলায় অবস্থিত ইসলামী স্থাপত্য শিল্পের ছোয়ায় নির্মিত অন্যতম মসজিদ। জয়পুরহাট শহর থেকে ১৫ কিলোমিটার দূরে ক্ষেতলাল উপজেলার বড়াইল ইউনিয়নের হিন্দা গ্রামে এ মসজিদটি অবস্থিত। মসজিদটির কাচ, চিনামাটির টুকরা ও মোজাইক করা দেয়ালে রয়েছে বিভিন্ন রকম নকশা যা মোগল স্থাপত্য শিল্পের অনুকরণে করা হয়েছে।   ইতিহাস  বাংলা ১৩৬৫ সালে বাগমারী পীর হিসাবে পরিচিত চিশতিয়া তরিকার অন্যতম পীর হযরত আব্দুল গফুর চিশতীর (রহ) নির্দেশে মাওলানা আব্দুল খালেক চিশতির আমলে তারই তত্ত্বাবধানে এই মসজিদটি নির্মিত হয়। হযরত আব্দুল কাদের নিজেই এর নকশা তৈরি ও ভিত্তি প্রস্তর স্থাপন করেন।   কাঠামো  মসজিদটির সবচেয়ে বড় বৈশিষ্ট্য এর অবকাঠামো। মোগল আমলের আকৃতিতে নির্মিত বেশিরভাগ মসজিদের বাইরের দেয়ালে পোড়ামাটির আস্তরন দেখা যায়। কিন্তু এই মসজিদের বাইরের আস্তরণে পরিলক্ষিত হয় কাচ ও চিনামাটির টুকরার সমন্বয়ে বিভিন্ন নকশা। সূর্যের আলো পড়তেই এই মসজিদটির ঝলমলে নজরকাড়া রূপ যে কাওকে মুগ্ধ করে। মসজিদের কক্ষের দৈর্ঘ্য ৪৯.৫০ ফুট ও প্রস্থ ২২.৫০ ফুট। ইসলামের ৫ টি স্তম্ভের কথা চিন্তা করে এর ৫ টি গম্বুজ তৈরি করা হয়েছে। মাঝের বড় ১টি ও চারপাশের ৪টি ছোট গম্বুজ রড ছাড়াই তৈরি হয়েছে। মসজিদের উত্তর পাশে ৪০ ফুট লম্বা মিনার রয়েছে। মিনারটির নিচে একটি ছোট কক্ষ আছে যেখান থেকে আযানের ব্যবস্থা করা আছে। মিনারের উপরে মাইক স্থাপন করা আছে যেখান থেকে আযানের ধ্বনি এলাকায় মুসল্লিদের নামাজের আহ্বান জানায়। পূর্ব পাশে রয়েছে হযরত শাহ্‌ সুলতান বখতির ৪জন শিষ্যের মাজার।প্রায় ৩০০-৪০০ মুসল্লী এখানে একসাথে নামাজ আদায় করতে পারে।  আরও দেখুন  বাংলাদেশের মসজিদের তালিকা  রাজশাহী বিভাগের মসজিদের তালিকা  তথ্যসূত্র   বাংলাদেশ জাতীয় তথ্য বাতায়ন   বিষয়শ্রেণী:জয়পুরহাট জেলার মসজিদ বিষয়শ্রেণী:১৪শ শতাব্দীর মসজিদ
পল ফ্র্যাঙ্কলিন ডেনো (; ; জন্ম: ১৯ জুন ১৯৮৪) একজন মার্কিন অভিনেতা। তিনি ব্রডওয়ে মঞ্চে অভিনয়ের মধ্য দিয়ে তার পেশাদার অভিনয় জীবন শুরু করেন। তিনি এল.আই.ই. (২০০১) চলচ্চিত্রে অভিনয়ের জন্য শ্রেষ্ঠ নবাগত অভিনয়শিল্পী বিভাগে ইন্ডিপেন্ডেন্ট স্পিরিট পুরস্কার অর্জন করেন এবং লিটল মিস সানশাইন (২০০৬) চলচ্চিত্রে অভিনয় করে বিস্তর পরিচিতি অর্জন করেন। পল টমাস অ্যান্ডারসনের নাট্যধর্মী দেয়ার উইল বি ব্লাড (২০০৭) চলচ্চিত্রে যমজ চরিত্রে অভিনয় করে তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।  ডেনো টুয়েলভ ইয়ার্স আ স্লেইভ ও প্রিজনার্স (২০১৩) ও লাভ অ্যান্ড মার্সি (২০১৪) চলচ্চিত্রে বিচ বয়জের প্রতিষ্ঠাতা ব্রায়ান উইলসন চরিত্রে অভিনয় করে সমাদৃত হন। শেষোক্ত চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি দ্য ব্যাটম্যান (২০২২)-এ দ্য রিডলার এবং দ্য ফেবলম্যান্স (২০২২) চলচ্চিত্রে অভিনয় করেন। দ্য ফেবলম্যান্স চলচ্চিত্রের জন্য তিনি শ্রেষ্ঠ পার্শ্ব চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।  রিচার্ড ফোর্ডের উপন্যাস অবলম্বনে নির্মিত নাট্যধর্মী ওয়াইল্ডলাইফ (২০১৮) চলচ্চিত্র দিয়ে ডেনোর পরিচালনায় অভিষেক ঘটে। তিনি তার স্ত্রী জো কাজানের সাথে যৌথভাবে এর চিত্রনাট্যও লিখেন। এছাড়া ২০১৮ সালে তিনি শোটাইমের মিনি ধারাবাহিক এসকেপ অ্যাট ড্যানমোরা-এ একজন দাগী আসামী চরিত্রে অভিনয় করে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।  তথ্যসূত্র  বহিঃসংযোগ    Paul Dano at The Good Heart Press Day  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:কাজান পরিবার বিষয়শ্রেণী:ব্রাউনিং স্কুলের প্রাক্তন শিক্ষার্থী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:চলচ্চিত্রে সেরা অভিনয়শিল্পীদল বিভাগে স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:ম্যানহাটনের ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:কানেটিকাটের অভিনেতা
Armament:  (1941) 9 × 46 cm (18.1 in) (3×3)Jackson (2000), p. 74; Jentshura, Jung and Mickel (1977), p. 38.  12 × 155 mm (6.1 in) (4×3)  12 ×  (6x2)  24 ×  (8×3)  4 ×  AA (2×2) Armament:  (1945) 9 × 46 cm (18.1 in) (3×3)  6 × 155 mm (6.1 in) (2×3)  24 ×  (12x2)  162 ×  Anti-Aircraft (52×3, 6×1)  4 ×  AA (2×2) , প্রাচীন জাপানি ইয়ামাতো প্রদেশের নামানুসারে, দ্বিতীয় বিশ্বযুদ্ধের সময় ইম্পেরিয়াল জাপানি নৌবাহিনী ইয়ামাতো ক্লাসের প্রধান রণতরী ছিল। এটি ও সহ জাহাজ, , সবচেয়ে ভারী এবং শক্তিশালীভাবে সশস্ত্র নৌজাহাজ ছিলো। এদের বহন ক্ষমতা ৭২,৮০০ টন ও নয়টি ৪৬ সেমি (১৮.১ ইঞ্চি) প্রধান বন্দুক সঙ্গে সশস্ত্র ছিল। উভয় তরীই যুদ্ধে ধ্বংস হয়।  সৃষ্টি ইয়ামাতো জাপানের কুরি শহরে ১৮৪১ সালে তৈরী  করা হয়। এই রণতরীটি মার্কিন যুক্তরাষ্ট্রের বিপক্ষে যুদ্ধ করেছিল।  নোট  পাদটিকা   উদ্ধৃতি  বহিঃসংযোগ   Yamato Museum   Joseph Czarnecki, "What did the USN know about Yamato and when?"  US Navy history page on the Yamato  The Battle Off Samar – Taffy III at Leyte Gulf website by Robert Jon Cox  বিষয়শ্রেণী:১৯৪০-এর জাহাজ বিষয়শ্রেণী:জাপানে নির্মিত জাহাজ
সায়ন শেখর মন্ডল (); (জন্ম: নভেম্বর ১০, ১৯৮৯) হলেন একজন ভারতীয় ক্রিকেটার যিনি বেঙ্গল ক্রিকেট দল এর হয়ে খেলে থাকেন। তিনি তিন ফরম্যাটে খেলছেন; যেমন: লিস্ট এ ক্রিকেট, প্রথম শ্রেণীর ক্রিকেট এবং টুয়েন্টি২০ ক্রিকেট।  ভারতীয় প্রিমিয়ার লীগ  সায়নকে ২০১৪ সালের আইপিএল খেলোয়াড়দের নিলামে কলকাতা নাইট রাইডার্স তাকে কিনে নেয়।  তথ্যসূত্র  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:বাংলার ক্রিকেটার
কুকসি () ভারতের মধ্য প্রদেশ রাজ্যের ধর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭০ মিটার (৫৫৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কুকসি শহরের জনসংখ্যা হল ২৪,৩১৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে কুকসি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ধার জেলার শহর ও নগর
উইলিয়াম ম্যাকর্ড হার্ট (; জন্ম: ২০ মার্চ ১৯৫০-১৩ মার্চ ২০২২) হলেন একজন মার্কিন অভিনেতা। তিনি জুইলিয়ার্ড স্কুল থেকে অভিনয়ের প্রশিক্ষণ গ্রহণ করেন এবং ১৯৭০-এর দশকে মঞ্চে অভিনয় শুরু করেন। হার্টের চলচ্চিত্রে অভিষেক ঘটে কেন রাসেলের বিজ্ঞান কল্পকাহিনিমূলক অল্টারড স্টেটস দিয়ে, যার জন্য তিনি সেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে নব্য-নোয়া চলচ্চিত্র বডি হিট (১৯৮১) ও গোর্কি পার্ক (১৯৮৩) ছবিতে প্রধান চরিত্রে অভিনয় করেন।  ১৯৮৫ সালে হার্ট কিস অব দ্য স্পাইডার ওম্যান চলচ্চিত্রে অভিনয় করে সমাদৃত হন এবং একাধিক পুরস্কার অর্জন করেন, তন্মধ্যে রয়েছে শ্রেষ্ঠ অভিনেতা বিভাগে অস্কার, বাফটা পুরস্কার ও কান চলচ্চিত্র উৎসব থেকে শ্রেষ্ঠ অভিনেতার পুরস্কার। তিনি চিলড্রেন অব আ লেসার গড (১৯৮৬) ও ব্রডকাস্ট নিউজ (১৯৮৭) চলচ্চিত্রে অভিনয় করে শ্রেষ্ঠ অভিনেতা বিভাগে আরও দুটি অস্কারের মনোনয়ন লাভ করেন। পাশাপাশি তিনি এই দশকে মঞ্চেও সক্রিয় ছিলেন এবং অফ-ব্রডওয়ে মঞ্চে ফিফথ হেনরি, ফিফথ অব জুলাই, সেকেন্ড রিচার্ড এবং আ মিডসামার নাইট্‌স ড্রিম নাটকে অভিনয় করেন। ১৯৮৫ সালে তিনি ব্রডওয়ে মঞ্চে হার্লিবার্লি নাটকে অভিনয় করে টনি পুরস্কার অর্জন করেন।  তিনি পরবর্তী দশকগুলোতে বিভিন্ন ধরনের চরিত্রে অভিনয় করেন এবং ডেভিড ক্রোনেনবার্গের অপরাধমূলক থ্রিলারধর্মী আ হিস্টরি অব ভায়োলেন্স (২০০৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল এ.আই. আর্টিফিশিয়াল ইনটেলিজেন্স (২০০১), দ্য ভিলেজ (২০০৪), সিরিয়ানা (২০০৫), দ্য গুড শেপার্ড (২০০৬), মিস্টার ব্রুকস (২০০৭), ইনটু দ্য ওয়াইল্ড (২০০৭), রবিন হুড (২০১০), দি ইনক্রেডিবল হাল্ক (২০০৮), ক্যাপ্টেন আমেরিকা: সিভিল ওয়ার (২০১৬) ও অ্যাভেঞ্জার্স: ইনফিনিটি ওয়ার (২০১৮)।   তথ্যসূত্র    বহিঃসংযোগ            বিষয়শ্রেণী:১৯৫০-এ জন্ম বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ওয়াশিংটন, ডিসির অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:ফ্রান্সে মার্কিন প্রবাসী বিষয়শ্রেণী:টাফস বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:২০২২-এ মৃত্যু বিষয়শ্রেণী:মার্কিন টেলিভিশন অভিনেতা বিষয়শ্রেণী:দাভিদ দি দোনাতেল্লো বিজয়ী
ঢোলপুর, ভারতের রাজস্থান রাজ্যের ঢোলপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭ মিটার (৫৮০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ধৌলপুর শহরের জনসংখ্যা হল ৯২,১৩৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ধৌলপুর এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ম্যাথিল্ডা হিউইং (জন্ম ২৫শে সেপ্টেম্বর ১৯৫২) একজন প্রাক্তন জার্মান দৌড়বিদ। তিনি ছিলেন মধ্য এবং লম্বা দূরত্বের দৌড়বিদ। তাঁর দৌড়ের বিভাগগুলি ছিল ১৫০০ মিটারে দৌড় এবং ম্যারাথন দৌড়। খেলোয়াড় জীবন ম্যাথিল্ডা হিউইং ১৯৭৯ সালে পশ্চিম জার্মান চ্যাম্পিয়নশিপে ১৫০০ মিটারের দৌড়ে ব্রিজিট ক্রাউসের কাছে রানার আপ হয়েছিলেন। এছাড়াও তিনি ১৯৮০ সালের পশ্চিম জার্মান ক্রস কান্ট্রি (মাঠ এবং বনের মধ্য দিয়ে দৌড়, রাস্তা দিয়ে নয়) চ্যাম্পিয়নশিপে দ্বিতীয় স্থানে ছিলেন। এই দৌড়টি এলেন ওয়েসিংগেজ জিতেছিলেন।Foede, Matthais (2008-03-19). Im Frühtau am Gottesberg . Neue Westfälische. Retrieved on 2012-04-22. ১৯৮১ সালের শেষের দিকে তিনি ইতালিতে বিওক্লাসিক মহিলাদের রেস জিতেছিলেন। Civai, Franco & Gasparovic, Juraj (2009-01-05). Corsa Internazionale di San Silvestro. Association of Road Racing Statisticians. Retrieved on 2010-01-03. এরপরে ১৯৮২ সালের এপ্রিলে রটারডাম ম্যারাথনে তিনি ২:৫৪:০৩ সময় করে প্রথম স্থানে দৌড় শেষ করেন। এই সময়টিই তাঁর দৌড়ের জীবনের সব থেকে ভালো সময় এবং এটি তাঁর শেষ বড় দৌড় প্রতিযোগিতায় জয়।Rotterdam Marathon. ARRS (2012-04-17). Retrieved on 2012-04-22.  তিনি তাঁর অবসর সময়ে এখনো দৌড়োন এবং একটি স্কি সরঞ্জামের দোকানের ম্যানেজার হিসাবে কাজ করেন।Foede, Matthais (2008-03-19). Im Frühtau am Gottesberg . Neue Westfälische. Retrieved on 2012-04-22.   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি
নেভিল ভার্নন লিন্ডসে (; জন্ম: ৩০ জুলাই, ১৮৮৬ - মৃত্যু: ২ ফেব্রুয়ারি, ১৯৭৬) অরেঞ্জ ফ্রি স্টেটের হ্যারিস্মিথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২১ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন নেভিল লিন্ডসে। দলে তিনি মূলতঃ ডানহাতি ব্যাটসম্যান হিসেবে খেলতেন।   খেলোয়াড়ী জীবন  ১৯০৬-০৭ মৌসুম থেকে ১৯২৬-২৭ মৌসুম পর্যন্ত নেভিল লিন্ডসে’র প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নেভিল লিন্ডসে। ১২ নভেম্বর, ১৯২১ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ২ ফেব্রুয়ারি, ১৯৭৬ তারিখে ৮৯ বছর বয়সে নাটালের পিটারমারিৎজবার্গ এলাকায় নেভিল লিন্ডসে’র দেহাবসান ঘটে।   তথ্যসূত্র    আরও দেখুন   বুস্টার নুপেন  জেরাল্ড হার্টিগান  এক টেস্টের বিস্ময়কারী  কোয়াজুলু-নাটাল ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৮৮৬-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ফ্রি স্টেটের ক্রিকেটার
কাশীপুর-বেলগাছিয়া বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।  বিবরণ সীমানা পুনর্নির্ধারণ কমিশনের নির্দেশ অনুসারে ১৬৮ নং কাশীপুর-বেলগাছিয়া বিধানসভা কেন্দ্র কলকাতা পৌরসংস্থার ১, ২, ৩, ৪, ৫ ও ৬ নং ওয়ার্ডগুলি নিয়ে গঠিত।  এই বিধানসভা কেন্দ্রটি ২৪ নং কলকাতা উত্তর লোকসভা কেন্দ্রের অন্তর্গত।  বিধায়ক  নির্বাচনের বছরকেন্দ্রবিধায়করাজনৈতিক দল২০১১কাশীপুর-বেলগাছিয়ামালা সাহাসর্বভারতীয় তৃণমূল কংগ্রেস  আগেকার বিধায়কদের তালিকা জানতে হলে দেখুন বেলগাছিয়া পূর্ব বিধানসভা কেন্দ্র, বেলগাছিয়া পশ্চিম বিধানসভা কেন্দ্র ও কাশীপুর বিধানসভা কেন্দ্র।  নির্বাচনী ফলাফল  ২০১১ ২০১১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী মালা সাহা তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী)-র কণিনীকা ঘোষকে পরাজিত করেছিলেন।          তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:কলকাতা জেলার রাজনীতি